ΕΚΘΕΣΗ ΤΗΣ ΕΠΙΤΡΟΠΗΣ - Ευρωπαϊκό Ίδρυμα Επαγγελματικής Εκπαίδευσης: Ετήσια Έκθεση 2001

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγη

1.1. Ο ρόλος του Ευρωπαϊκού Ιδρύματος Επαγγελματικής Εκπαίδευσης

1.2. Δομή του Ιδρύματος

1.3. Αξιολόγηση και διασφάλιση της ποιότητας του Ευρωπαϊκού Ιδρύματος Επαγγελματικής Εκπαίδευσης

1.4. Ανάπτυξη του Ιδρύματος

2. Οι δραστηριοτητες του Ιδρυματος κατά το 2001

2.1. Υποψήφιες χώρες

2.1.1. Εισαγωγή

2.1.2. Υποχρεωτικές πρωτοβουλίες

2.1.3. Υποστήριξη στην Επιτροπή

2.1.4. Συλλογή και ανάλυση πληροφοριών

2.1.5. Αναπτυξιακές δραστηριότητες

2.2. Δυτικά Βαλκάνια

2.2.1. Υποχρεωτικές πρωτοβουλίες

2.2.2. Υποστήριξη στην Επιτροπή

2.2.3. Συλλογή και ανάλυση πληροφοριών

2.2.4. Αναπτυξιακές δραστηριότητες

2.3. Περιοχή της Μεσογείου

2.3.1. Υποχρεωτικές πρωτοβουλίες

2.3.2. Υποστήριξη στην Επιτροπή

2.3.3. Συλλογή και ανάλυση πληροφοριών

2.3.4. Αναπτυξιακές δραστηριότητες

2.4. Νέα Ανεξάρτητα Κράτη και Μογγολία

2.4.1. Υποχρεωτικές πρωτοβουλίες

2.4.2. Υποστήριξη στην Επιτροπή

2.4.3. Συλλογή και ανάλυση πληροφοριών

2.4.4. Αναπτυξιακές δραστηριότητες

2.5. Τεχνική υποστήριξη στο πρόγραμμα Tempus

2.5.1. Επιλογή

2.5.2. Tempus CARDS - Κοινά ευρωπαϊκά προγράμματα και προγράμματα δικτύωσης

2.5.3. Tempus Tacis - Κοινά ευρωπαϊκά προγράμματα και προγράμματα δικτύωσης

2.5.4. Ατομικές επιδοτήσεις κινητικότητας

2.5.5. Παρακολούθηση

2.5.6. Ανάπτυξη συστημάτων πληροφορικής

2.5.7. Πληροφόρηση και δημοσιεύσεις

2.5.8. Ειδικές εκδηλώσεις

3. Συνεργασια με αλλους οργανισμους της ΕΕ

4. Δημοσιονομικη εκθεση

4.1. Πηγές χρηματοδότησης

4.2. Εκτέλεση του προϋπολογισμού

4.3. Προμήθειες

4.4. Δημοσιονομικό σύστημα και σύστημα διαχείρισης

5. Προσωπικο

5.1. Προσωπικό και οργανόγραμμα

5.1.1. Έκτακτοι υπάλληλοι

5.1.2. Πίνακας A: Αριθμός απασχολούμενων εκτάκτων υπαλλήλων την 31η Δεκεμβρίου 2001 (κατά κατηγορία και εθνικότητα)

5.1.3. Πίνακας B: Αλλαγές στο προσωπικό κατά το 2001

5.1.4. Πίνακας Γ: Αριθμός και καθεστώς του λοιπού προσωπικού του Ιδρύματος στο τέλοςτου 2001

5.2. Πρωτοβουλίες σε θέματα προσωπικού

6. Διοικητικο συμβουλιο και συμβουλευτικο σωμα

6.1. Διοικητικό συμβούλιο

6.2. Συμβουλευτικό σώμα

ΠΑΡΑΡΤΗΜΑ 1 - Πίνακας επιτευγμάτων σε επιχειρησιακό επίπεδο

ΠΑΡΑΡΤΗΜΑ 2 - Πίνακας των πόρων του προϋπολογισμού και των πόρων εκτός προϋπολογισμού

ΠΑΡΑΡΤΗΜΑ 3 - Πίνακας των συμβάσεων Phare και Tacis

ΠΑΡΑΡΤΗΜΑ 4 - Πίνακας παροχής τεχνικής υποστήριξης στο πρόγραμμα Tempus

ΠΑΡΑΡΤΗΜΑ 5 - Οργανόγραμμα

ΠΑΡΑΡΤΗΜΑ 6 - Μέλη του διοικητικού συμβουλίου του Ιδρύματος

ΠΑΡΆΡΤΗΜΑ 7 - Κατάλογος των εκδηλώσεων του Ιδρύματος κατά το 2001

ΠΑΡΑΡΤΗΜΑ 8 - Κατάλογος των δημοσιεύσεων του Ιδρύματος κατά το 2001

ΠΑΡΑΡΤΗΜΑ 9 - Κατάλογος κωδικών χωρών

Έκθεση της Επιτροπής

Ευρωπαϊκό Ίδρυμα Επαγγελματικής Εκπαίδευσης: Ετήσια Έκθεση 2001

1. Εισαγωγη

1.1. Ο ρόλος του Ευρωπαϊκού Ιδρύματος Επαγγελματικής Εκπαίδευσης

Το Ευρωπαϊκό Ίδρυμα Επαγγελματικής Εκπαίδευσης υποστηρίζει τη μεταρρύθμιση της επαγγελματικής εκπαίδευσης και της κατάρτισης στελεχών επιχειρήσεων σε περισσότερες από σαράντα χώρες και εδάφη εταίρους. Με αυτόν τον τρόπο παρέχει υπηρεσίες σε πέντε Γενικές Διευθύνσεις της Ευρωπαϊκής Επιτροπής (ΓΔ Εξωτερικές σχέσεις, ΓΔ Διεύρυνση, ΓΔ Απασχόληση, Γραφείο συνεργασίας EuropeAid και ΓΔ Εκπαίδευση και πολιτισμός, την επιβλέπουσα ΓΔ του Ιδρύματος).

Το Ίδρυμα παρέχει υπηρεσίες σε τέσσερις κύριες γεωγραφικές ομάδες σε τρεις ηπείρους: στους εταίρους της Μεσογείου [1], στις χώρες των Δυτικών Βαλκανίων [2], στα Νέα Ανεξάρτητα Κράτη και τη Μογγολία [3] και στις υποψήφιες για ένταξη χώρες [4].

[1] Μαρόκο, Αλγερία, Τυνησία, Αίγυπτος, Ιορδανία, Ισραήλ, Παλαιστινιακή Αρχή, Λίβανος, Συρία, Τουρκία, Κύπρος και Μάλτα. Οι τρεις τελευταίες χώρες είναι υποψήφιες για ένταξη στην Ευρωπαϊκή Ένωση, και επομένως καλύπτονται από τις δραστηριότητες του Ιδρύματος για τις υποψήφιες χώρες (βλ. 4 παρακάτω).

[2] Αλβανία, Βοσνία και Ερζεγοβίνη, Κροατία, Κοσσυφοπέδιο, Πρώην Γιουγκοσλαβική Δημοκρατία της Μακεδονίας, Μαυροβούνιο, Σερβία.

[3] Αρμενία, Αζερμπαϊτζάν, Λευκορωσία, Γεωργία, Καζαχστάν, Κιργιζία, Μολδαβία, Ρωσική Ομοσπονδία, Τατζικιστάν, Τουρκμενιστάν, Ουκρανία, Ουζμπεκιστάν και Μογγολία.

[4] Βουλγαρία, Τσεχική Δημοκρατία, Κύπρος, Εσθονία, Ουγγαρία, Λετονία, Λιθουανία, Μάλτα, Πολωνία, Ρουμανία, Σλοβακική Δημοκρατία, Σλοβενία, Τουρκία.

Το Ίδρυμα είναι κέντρο τριπλής εμπειρογνωμοσύνης, η οποία συνδυάζει την αναλυτική γνώση των ειδικών πολιτικών και οικονομικών διαστάσεων κάθε περιφέρειας / χώρας, τη γνώση σε βάθος και την εμπειρία πάνω σε θέματα επαγγελματικής κατάρτισης που συνδέονται με την αγορά εργασίας, καθώς και την αποτελεσματική διαχείριση των κυριοτέρων ευρωπαϊκών προγραμμάτων. Το Ίδρυμα συμμετέχει πλήρως στον κύκλο σχεδίων των ευρωπαϊκών προγραμμάτων Phare, CARDS, Tacis και MEDA. Ως κέντρο εμπειρογνωμοσύνης, ο ρόλος του είναι:

- να παρέχει εμπειρογνωμοσύνη, συμβουλές και πληροφόρηση σε θέματα κατάρτισης που σχετίζονται με την αγορά εργασίας.

- να παρέχει ανάλυση σε βάθος της κατάστασης στους τομείς της επαγγελματικής εκπαίδευσης και κατάρτισης και σε θέματα που συνδέονται με την απασχόληση.

- να διαδίδει τις πληροφορίες από τα κράτη μέλη σχετικά με τις βέλτιστες πρακτικές στην Ευρωπαϊκή Ένωση. και

- να διευκολύνει τις επαφές ανάμεσα στους βασικούς παράγοντες και να συντονίζει το έργο των χορηγών.

Δεδομένων των σημαντικών διαφορών ανάμεσα στις τέσσερις περιφέρειες και τις χώρες εταίρους, υπάρχουν φυσικά και πολύ διαφορετικές ανάγκες και διατυπώνονται πολύ διαφορετικά αιτήματα. Γι' αυτόν το λόγο το Ίδρυμα δεν προσφέρει τυποποιημένα προϊόντα ή διαδικασίες παρά υπηρεσίες προσαρμοσμένες στις ανάγκες κάθε εταίρου.

Το Ίδρυμα προσπαθεί, όπου είναι δυνατόν, να εργάζεται σε επίπεδο φορέων και να διασφαλίζει ότι τα υπουργεία και οι κοινωνικοί εταίροι στις χώρες εταίρους δεσμεύονται να επιφέρουν αλλαγές στην εθνική νομοθεσία, τα συστήματα και τις ρυθμίσεις. Με αυτόν τον τρόπο προσπαθεί να μεγιστοποιήσει την επιρροή του και να επιτύχει τις καλύτερες δυνατές αποδόσεις από τις προσπάθειές του.

Το Ίδρυμα παρέχει επίσης τεχνική υποστήριξη στην Επιτροπή για το πρόγραμμα Tempus.

1.2. Δομή του Ιδρύματος

Το διοικητικό συμβούλιο του Ιδρύματος (βλ. Κεφάλαιο 6), στο οποίο προεδρεύει ο Γενικός Διευθυντής της ΓΔ «Εκπαίδευση και Πολιτισμός», αποτελείται από εκπροσώπους των κρατών μελών και της Επιτροπής. Το διοικητικό συμβούλιο συνέρχεται για να συζητήσει και να εγκρίνει το ετήσιο πρόγραμμα εργασίας και τον προϋπολογισμό του Ιδρύματος. Επίσης, ζητείται από το διοικητικό συμβούλιο να εκφέρει γνώμη για ζητήματα σχετικά με τη στρατηγική κατεύθυνση και τη διαχείριση του Ιδρύματος.

Το διοικητικό συμβούλιο επικουρείται από το συμβουλευτικό σώμα, αποτελούμενο από περισσότερους από 100 εμπειρογνώμονες σε θέματα επαγγελματικής κατάρτισης που προέρχονται από τα κράτη μέλη της Ευρωπαϊκής Ένωσης, τις χώρες εταίρους, τους κοινωνικούς εταίρους και άλλους διεθνείς οργανισμούς. Ο κυριότερος ρόλος του σώματος αυτού είναι να παρέχει συμβουλές στο Ίδρυμα και το διοικητικό του συμβούλιο σχετικά με την κατάρτιση του ετήσιου προγράμματος εργασίας του Ιδρύματος. Το συμβουλευτικό σώμα λειτουργεί επίσης ως δίκτυο ανταλλαγών, παρέχοντας τη δυνατότητα ανταλλαγής ορθών πρακτικών σε θέματα πολιτικών και μεταρρύθμισης της επαγγελματικής κατάρτισης μεταξύ των χωρών που βρίσκονται σε μεταβατικό στάδιο. Λεπτομέρειες σχετικά με το έργο του συμβουλευτικού σώματος παρουσιάζονται συνοπτικά στο Κεφάλαιο 6.

Ο διευθυντής του Ιδρύματος αναφέρεται στο διοικητικό συμβούλιο και προεδρεύει του συμβουλευτικού σώματος. Το 2001 ο διευθυντής πλαισιωνόταν από προσωπικό 115 περίπου ατόμων για την εκτέλεση του προγράμματος εργασίας, βάσει του προϋπολογισμού του Ιδρύματος ύψους 16,2 εκατομμυρίων ευρώ για το συγκεκριμένο έτος.

Το Ίδρυμα είναι οργανωμένο σε γεωγραφική βάση με τέσσερα τμήματα τα οποία καλύπτουν τις υποψήφιες χώρες, τα Δυτικά Βαλκάνια, τα Νέα Ανεξάρτητα Κράτη και τη Μογγολία, καθώς και την περιοχή της Μεσογείου. Υπάρχει ένα ξεχωριστό τμήμα το οποίο διαχειρίζεται την τεχνική υποστήριξη στο πρόγραμμα Tempus, την οποία παρέχει το Ίδρυμα για λογαριασμό της Επιτροπής. Στον τομέα της κατάρτισης στελεχών επιχειρήσεων οι δραστηριότητες συντονίζονται από τη μονάδα κατάρτισης στελεχών επιχειρήσεων, η οποία συνεργάζεται με τα γεωγραφικά τμήματα. Τη λειτουργία του Ιδρύματος υποστηρίζει το Τμήμα Διοίκησης και Κεντρικών Υπηρεσιών, το οποίο παρέχει τεχνική και διοικητική υποστήριξη συνολικά στον οργανισμό.

1.3. Αξιολόγηση και διασφάλιση της ποιότητας του Ευρωπαϊκού Ιδρύματος Επαγγελματικής Εκπαίδευσης

Το Ίδρυμα αντιμετωπίζει με σοβαρότητα την υποχρέωσή του να παρακολουθεί στενά και να αξιολογεί τις δραστηριότητές του. Για να διευκολύνεται αυτή η διαδικασία επιθεώρησης και απολογισμού, το διοικητικό συμβούλιο σύστησε το 1999 μια εσωτερική οργανωτική επιτροπή αξιολόγησης. Η επιτροπή αυτή αποτελείται από μέλη του διοικητικού συμβουλίου, εμπειρογνώμονες σε θέματα αξιολόγησης και μέλη του προσωπικού του Ευρωπαϊκού Ιδρύματος Επαγγελματικής Εκπαίδευσης (ΕΙΕΕ) και αναφέρει τα πορίσματά της στο διοικητικό συμβούλιο.

Η εσωτερική οργανωτική επιτροπή αξιολόγησης συνεδρίασε το Φεβρουάριο του 2001 και συζήτησε το πρώτο προσχέδιο της συγγραφής υποχρεώσεων για την εξωτερική αξιολόγηση του Ευρωπαϊκού Ιδρύματος Επαγγελματικής Εκπαίδευσης, το οποίο είχε εκπονήσει η ΓΔ «Εκπαίδευση και Πολιτισμός». Η επιτροπή συμφώνησε με την πρόταση της ΓΔ «Εκπαίδευση και Πολιτισμός», σύμφωνα με την οποία η εξωτερική αξιολόγηση, πέρα από την εκτίμηση του αντίκτυπου των παλαιότερων δραστηριοτήτων του Ιδρύματος, θα πρέπει να παρέχει και μια ανάλυση προοπτικής για το μέλλον, ούτως ώστε να υποστηρίζει τη συνεχή εξέλιξη του Ιδρύματος.

Εν όψει της προσεχούς εξωτερικής αξιολόγησης, συμφωνήθηκε να μην πραγματοποιηθούν άλλες συνεδριάσεις της εσωτερικής οργανωτικής επιτροπής αξιολόγησης, έως ότου ανακοινωθούν τα αποτελέσματα της εξωτερικής αξιολόγησης. Συστάθηκε μια ξεχωριστή ad hoc οργανωτική επιτροπή για την εξωτερική αξιολόγηση.

Η εσωτερική επιτροπή συζήτησε επίσης τη σημασία της αξιολόγησης από την πλευρά του Ιδρύματος ως κέντρου εμπειρογνωμοσύνης. Η επιτροπή σύστησε να εγκαταλείψει το Ίδρυμα τη νοοτροπία της αξιολόγησης με βάση το παραγόμενο έργο και να προχωρήσει σε μια διαδικασία συνεχούς παρακολούθησης της ποιότητας και εκτίμησης των δραστηριοτήτων, στην οποία να συμμετέχει όλο το προσωπικό του Ιδρύματος.

Η σύσταση αυτή εφαρμόστηκε από το Ίδρυμα το 2001, οπότε και ξεκίνησε η δημιουργία ενός συστήματος ποιότητας, απώτερος στόχος του οποίου είναι να διασφαλίσει την ικανοποίηση των πελατών/δικαιούχων από την ανάπτυξη και παροχή του έργου και των υπηρεσιών του Ιδρύματος.

1.4. Ανάπτυξη του Ιδρύματος

Τα πλαίσια στα οποία λειτουργεί το Ίδρυμα υφίστανται ταχύτατες αλλαγές όσον αφορά τόσο το χαρακτήρα των υπηρεσιών που ζητεί η Ευρωπαϊκή Επιτροπή όσο και τις ανάγκες και τις προσδοκίες των χωρών εταίρων. Επιπλέον, κάποια πολύ σημαντικά ζητήματα που σχετίζονται με την επαγγελματική κατάρτιση και την κατάρτιση στελεχών επιχειρήσεων καθώς και οι συνθήκες της αγοράς εργασίας και οι πολιτισμικοί παράγοντες εξακολουθούν να εξελίσσονται ταχύτατα, ιδιαίτερα στις οικονομίες που βρίσκονται σε μεταβατικό στάδιο.

Το Ίδρυμα γνωρίζει πολύ καλά ότι χρειάζεται να προλαμβάνει αυτές τις εξελίξεις, και το 2001 έθεσε σε εφαρμογή μια διαδικασία αλλαγής η οποία θα διασφαλίσει ότι οι δράσεις του ως κέντρου εμπειρογνωμοσύνης βασίζονται στις πιο πρόσφατες διαπιστώσεις σχετικά με τις επιπτώσεις των αλλαγών που διαμορφώνουν τη μεταρρύθμιση του συστήματος εκπαίδευσης και κατάρτισης τόσο στην Ευρώπη όσο και στις χώρες εταίρους.

Επιπλέον, προκειμένου να διασφαλίσει ότι παραμένει πρωτοπόρος στην παροχή υπηρεσιών στους εταίρους που βρίσκονται σε μεταβατικό στάδιο, το Ίδρυμα έθεσε σε εφαρμογή νέες ρυθμίσεις για να βελτιώσει την τεχνογνωσία του. Το 2001 καθορίστηκαν τρία βασικά θέματα στα οποία πρέπει να δοθεί ιδιαίτερη προσοχή:

- η επαγγελματική κατάρτιση στο πλαίσιο της δια βίου μάθησης -ιδιαίτερα ο περαιτέρω ορισμός της έννοιας και οι δυσκολίες στην υλοποίηση σχεδίων δράσης στις αντίστοιχες χώρες/περιφέρειες.

- η εκτίμηση και η αξιολόγηση της προόδου στη μεταρρύθμιση των συστημάτων επαγγελματικής κατάρτισης - σχεδιασμός μιας μεθοδολογίας και εργαλείων αξιολόγησης, μεταξύ των οποίων και η συγκριτική αξιολόγηση.

- η ανάπτυξη της κατάρτισης και των δεξιοτήτων σε επίπεδο επιχείρησης, ιδιαίτερα σε σχέση με τις ΜΜΕ.

Πέρα από αυτά τα μέτρα, το Ίδρυμα δεν έπαψε βεβαίως να εδραιώνει την εμπειρογνωμοσύνη του σε άλλους σημαντικούς και βασικούς τομείς, μεταξύ των οποίων η κατάρτιση εκπαιδευτικών και εκπαιδευτών, τα προσόντα και τα πρότυπα και η αξιολόγηση της αγοράς εργασίας.

2. Οι δραστηριοτητες του Ιδρυματος κατά το 2001

Σε αυτό το κεφάλαιο παρουσιάζονται συνοπτικά οι δραστηριότητες του Ιδρύματος που πραγματοποιήθηκαν κατά το 2001. Για λόγους συνέπειας με το πρόγραμμα εργασίας για το 2001, οι δραστηριότητες αυτές διακρίνονται σε τέσσερις κατηγορίες: υποχρεωτικές δραστηριότητες, υποστήριξη στην Επιτροπή, συλλογή και ανάλυση πληροφοριών και αναπτυξιακές δραστηριότητες. Στο Παράρτημα Ι παρουσιάζονται συνοπτικά σε μορφή πίνακα οι δραστηριότητες αυτές ανά περιφέρεια.

2.1. Υποψήφιες χώρες

2.1.1. Εισαγωγή

Το 2001 το Ίδρυμα άρχισε να περιορίζει τις δραστηριότητές του στις υποψήφιες χώρες, καθώς είχε ήδη ολοκληρώσει τις περισσότερες από τις πρωτοβουλίες που διαχειριζόταν στα πλαίσια των συμβάσεων Phare, αν και εξακολουθεί να παρέχει υποστήριξη στην Επιτροπή για την αξιολόγηση των προτάσεων Phare. Οι μεταγενέστερες δραστηριότητες έχουν κυρίως αναλυτικό και αναπτυξιακό χαρακτήρα, και σε αυτές περιλαμβάνεται και η παροχή συμβουλών σε θέματα πολιτικής στις χώρες εταίρους.

2.1.2. Υποχρεωτικές πρωτοβουλίες

Στο πλαίσιο της διαχείρισης των υπόλοιπων δραστηριοτήτων Phare, το Ίδρυμα ολοκλήρωσε τους οικονομικούς ελέγχους αρκετών προγραμμάτων. Το τελικό πρόγραμμα ανάπτυξης ανθρώπινου δυναμικού (ΑΑΔ) στη Ρουμανία ολοκληρώθηκε με ένα σεμινάριο στο Βουκουρέστι το Μάιο του 2001.

Το Ίδρυμα συνέχισε την υλοποίηση των θεματικών και πιλοτικών σχεδίων που είχαν ξεκινήσει το 2000: στον τομέα της κοινωνικής εταιρικής σχέσης στην επαγγελματική κατάρτιση διοργανώθηκε στο Malmφ, με την υποστήριξη της σουηδικής κυβέρνησης, διάσκεψη με θέμα τη δια βίου μάθηση και τον κοινωνικό διάλογο. στο θέμα της ενημέρωσης για την αγορά εργασίας σε περιφερειακό επίπεδο, το Ίδρυμα ολοκλήρωσε μια έρευνα για τις δεξιότητες που απαιτούνται στις επιχειρήσεις, η οποία οδήγησε στην εκδήλωση ενδιαφέροντος και από άλλες υποψήφιες χώρες και χώρες των Δυτικών Βαλκανίων για την διεξαγωγή παρόμοιων ερευνών.

Διατηρώντας την υποστήριξή του για την ανάπτυξη και τη διοίκηση των μικρών και μεσαίων επιχειρήσεων (ΜΜΕ), το Ίδρυμα διοργάνωσε εκδηλώσεις στην Ουγγαρία, τη Βουλγαρία, τη Λετονία και τις Βρυξέλλες, με στόχο τη διάδοση των αποτελεσμάτων μιας προγενέστερης πρωτοβουλίας επιχειρηματικής κατάρτισης για την ανάπτυξη των ΜΜΕ. Το Ίδρυμα ολοκλήρωσε με επιτυχία μια σειρά άλλων σχεδίων: ένα σχέδιο για την κατάρτιση εκπαιδευτικών και εκπαιδευτών στη Λετονία και τη Λιθουανία, τη δεύτερη φάση ενός πιλοτικού σχεδίου για την ίδρυση περιφερειακού κέντρου κατάρτισης στη Λιθουανία, μια σειρά μικροσχεδίων σε σχολεία στη Ρουμανία και ένα πιλοτικό σχέδιο για την ανάπτυξη εθνικών πλαισίων επαγγελματικών προσόντων στη Σλοβενία. Η ετήσια συνεδρίαση της περιφερειακής ομάδας του συμβουλευτικού σώματος του Ιδρύματος για τις υποψήφιες χώρες διεξήχθη στην Κύπρο το Σεπτέμβριο του 2001.

2.1.3. Υποστήριξη στην Επιτροπή

Για λογαριασμό της ΓΔ «Απασχόληση και Κοινωνικές Υποθέσεις», το Ίδρυμα εκπόνησε λεπτομερείς εμπεριστατωμένες μελέτες σχετικά με την επαγγελματική κατάρτιση, τα συστήματα δια βίου μάθησης και τις υπηρεσίες απασχόλησης σε όλες τις υποψήφιες χώρες. Οι σχετικές εργασίες έχουν προχωρήσει στην Τσεχική Δημοκρατία, τη Σλοβενία, την Πολωνία, την Ουγγαρία, την Εσθονία, τη Μάλτα και την Κύπρο. Επίσης, η ΓΔ Διεύρυνση έχει αποδώσει σημαντικό ρόλο στο Ίδρυμα στον προγραμματισμό Phare σε αρκετές χώρες, ιδιαίτερα στη Ρουμανία, την Ουγγαρία, την Πολωνία, τη Βουλγαρία, την Τουρκία και τις χώρες της Βαλτικής.

Παράλληλα, το Ίδρυμα επανεξέτασε την πρόοδο των υποψηφίων χωρών στη μεταρρύθμιση της επαγγελματικής εκπαίδευσης και κατάρτισης. Στη Βουλγαρία, το Ίδρυμα βοήθησε την Ευρωπαϊκή Επιτροπή στο σχεδιασμό του Προγράμματος PHARE, Επαγγελματική Εκπαίδευση και Αγορά Εργασίας.

Κατά τη διετία 1999/2000 το Ίδρυμα διαχειρίστηκε το ειδικό προπαρασκευαστικό πρόγραμμα Phare για την καθιέρωση του Ευρωπαϊκού Κοινωνικού Ταμείου (ΕΚΤ) στις υποψήφιες χώρες. Σε συνέχεια αυτής της δραστηριότητας, και με την υποστήριξη του γραφείου τεχνικής βοήθειας και ανταλλαγής πληροφοριών (TAIEX) της ΓΔ «Διεύρυνση», το Ίδρυμα διοργάνωσε ειδική σύνοδο εργασίας με στόχο την ανανέωση των εθνικών ινστιτούτων κατάρτισης για το ΕΚΤ, που ιδρύθηκαν σε κάθε χώρα κατά τη διάρκεια του αρχικού προγράμματος, με βάση τις τελευταίες εξελίξεις στην ευρωπαϊκή στρατηγική για την απασχόληση.

Για λογαριασμό της Επιτροπής υλοποιείται στη Βουλγαρία μια πρωτοβουλία κατάρτισης στελεχών επιχειρήσεων. η αντιπροσωπεία της ΕΕ και το Υπουργείο Οικονομίας της Βουλγαρίας συμμετέχουν ενεργά στην υλοποίηση και την ανάπτυξη του σχεδίου, το οποίο θα ολοκληρωθεί το 2002.

2.1.4. Συλλογή και ανάλυση πληροφοριών

Τα εθνικά παρατηρητήρια εξακολούθησαν να παρέχουν αναλυτικές υπηρεσίες στο Ίδρυμα, ενώ αναπτύχθηκε και ένα νέο σύστημα πληροφοριών βάσει της ζήτησης στοιχείων σχετικών με την ένταξη. Σύμφωνα με την πολιτική του Ιδρύματος, τα εθνικά παρατηρητήρια εκλήθησαν να ξεκινήσουν μια διαδικασία διαβούλευσης η οποία θα οδηγήσει στην κατάρτιση αρχικών σχεδίων ανάπτυξης τα οποία θα καθορίζουν τις υπηρεσίες που μπορούν να παρέχονται στους ενδιαφερομένους σε μια συγκεκριμένη χώρα. Ξεκίνησαν επίσης συζητήσεις σχετικά με τον τρόπο με τον οποίο μπορούν να επιτευχθούν οι στόχοι του παρατηρητηρίου στη Μάλτα και την Κύπρο.

2.1.5. Αναπτυξιακές δραστηριότητες

Κατόπιν αιτήματος της ΓΔ «Εκπαίδευση και Πολιτισμός», το Ίδρυμα συμμετείχε στη διαβούλευση της Επιτροπής σχετικά με το μνημόνιό της για τη δια βίου μάθηση στις υποψήφιες χώρες. Το Ίδρυμα συνέβαλε σε ορισμένες εκδηλώσεις και κατάρτισε μια ανάλυση στοιχείων που προέρχονται από διάφορες χώρες με βάση τις εκθέσεις που είχε συντάξει κάθε υποψήφια χώρα. Επίσης, το Ίδρυμα εγκαινίασε πιλοτικές δραστηριότητες στο πλαίσιο της δια βίου μάθησης στις υποψήφιες χώρες, υποστηρίζοντας τη μεταρρύθμιση των προγραμμάτων σπουδών στην Κύπρο και συμβάλλοντας στην καθιέρωση εθνικού συστήματος προσόντων στη Μάλτα.

Επιπλέον, το Ίδρυμα εκπόνησε έγγραφο για την ηλεκτρονική εκπαίδευση, το οποίο κατατέθηκε προς συζήτηση στην πέμπτη διάσκεψη των Ευρωπαίων Υπουργών Παιδείας που διεξήχθη στη Ρίγα τον Ιούνιο του 2001.

2.2. Δυτικά Βαλκάνια

2.2.1. Υποχρεωτικές πρωτοβουλίες

Το Ίδρυμα διοργάνωσε μια σειρά διασκέψεων σχετικά με το συνδυασμό εργασίας και μάθησης, οι οποίες συγκέντρωσαν σημαντικό αριθμό συμμετεχόντων από υπουργεία, κοινωνικούς εταίρους, ερευνητές, εταιρείες και εκπαιδευτικά ιδρύματα τόσο από τις χώρες της Νοτιοανατολικής Ευρώπης όσο και από τις υποψήφιες χώρες.

Στην Κροατία και το Μαυροβούνιο ξεκίνησαν σχέδια μικρής κλίμακας για την ανεργία των νέων, ενώ το Νοέμβριο του 2001 διοργανώθηκε διάσκεψη για τη διάδοση των αποτελεσμάτων σε άλλες χώρες της περιοχής.

Ένα βασικό καθήκον του Ιδρύματος είναι να ενθαρρύνει τη συνεργασία ανάμεσα στους χορηγούς που επενδύουν στην περιοχή. Το Ίδρυμα πραγματοποίησε συναντήσεις με ανώτερους υπαλλήλους της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ) και της Ευρωπαϊκής Τράπεζας Επενδύσεων (ΕΤΕ), προκειμένου να ξεκινήσουν συζητήσεις για να εξευρεθεί ο καλύτερος τρόπος να ενσωματώσουν οι τράπεζες τα ζητήματα δεξιοτήτων και απασχόλησης στο στρατηγικό σχεδιασμό και τις δράσεις τους.

Εκτός από τη χρηματοδότηση που δίνουν οι ελβετικές αρχές, το Ίδρυμα καθόρισε και ένα περιφερειακό σχέδιο δεξιοτήτων στον τομέα του τουρισμού για τις ΜΜΕ, στηριζόμενο σε ένα διμερές ελβετοκροατικό σχέδιο .

Η τελική αξιολόγηση του προγράμματος του 1997 για τη Βοσνία-Ερζεγοβίνη ολοκληρώθηκε και η έκθεση δημοσιεύθηκε. Το πρόγραμμα του 1999 οδήγησε στη δημοσίευση της λευκής βίβλου σχετικά με τη μεταρρύθμιση της επαγγελματικής εκπαίδευσης και κατάρτισης το Μάιο του 2001, καθώς και σε μια σειρά σεμιναρίων για εκπαιδευτικούς με στόχο την καθιέρωση της πιλοτικής εφαρμογής των νέων προγραμμάτων σπουδών.

Η κοινή συνεδρίαση της περιφερειακής ομάδας του συμβουλευτικού σώματος για τη Νοτιοανατολική Ευρώπη και των παρατηρητηρίων της περιοχής έλαβε χώρα μεταξύ 3 και 7 Ιουλίου στο Bled της Σλοβενίας. Τη συνεδρίαση διοργάνωσαν από κοινού και διευκόλυναν οι εθνικές αρχές της Σλοβενίας και το Ίδρυμα. Ο κύριος στόχος ήταν η αξιολόγηση των αναγκών, των προτεραιοτήτων και των προσεγγίσεων για τη μεταρρύθμιση της επαγγελματικής κατάρτισης στην περιοχή με βάση την επανεξέταση του ΟΟΣΑ και του Ιδρύματος και στη συνέχεια η υποβολή συστάσεων για το πρόγραμμα εργασίας του Ιδρύματος για το 2002.

2.2.2. Υποστήριξη στην Επιτροπή

Στο πλαίσιο της επανεξέτασης από τον ΟΟΣΑ της περιφερειακής πολιτικής στον τομέα της εκπαίδευσης, μέλη του προσωπικού του Ιδρύματος έλαβαν μέρος στις εργασίες των ομάδων επανεξέτασης της πολιτικής με στόχο την αξιολόγηση της κατάστασης που επικρατεί στις χώρες της Νοτιοανατολικής Ευρώπης όσον αφορά την αγορά εργασίας και την επαγγελματική εκπαίδευση και κατάρτιση. Το ίδρυμα συνέταξε σχέδιο επιθεώρησης με στοιχεία από διάφορες χώρες με βάση τις δικές του εκθέσεις για την αγορά εργασίας και την επαγγελματική εκπαίδευση και κατάρτιση, προκειμένου να συζητηθεί στη συνεδρίαση της περιφερειακής ομάδας του συμβουλευτικού σώματος.

Οι εθνικές εκθέσεις χρησιμοποιούνται επίσης ως συμβουλευτικά κείμενα για την Επιτροπή κατά τον καθορισμό των στόχων της βοήθειας στην Αλβανία, τη Βοσνία-Ερζεγοβίνη, την Κροατία και την ΠΓΔΜ. Στη Βοσνία-Ερζεγοβίνη, την Κροατία, την ΠΓΔΜ και την ΟΔΓ-Σερβία, το Ίδρυμα έχει καταρτίσει σχέδια μεταρρύθμισης της επαγγελματικής εκπαίδευσης και κατάρτισης ως συνεισφορά στον κύκλο σχεδίων της Επιτροπής, ενώ στην παρούσα φάση προετοιμάζει σχέδιο μεταρρύθμισης της επαγγελματικής εκπαίδευσης και κατάρτισης στην ΟΔΓ-Μαυροβούνιο.

Τα προγράμματα ανάπτυξης προσωπικού για τους βασικούς φορείς λήψης αποφάσεων στον τομέα της επαγγελματικής εκπαίδευσης και κατάρτισης σημείωσαν σταθερή πρόοδο σε κάθε χώρα:

- Στην Αλβανία το Ίδρυμα υποστήριξε μια ομάδα βασικών παραγόντων στην προετοιμασία μιας πράσινης βίβλου στον τομέα της επαγγελματικής εκπαίδευσης και κατάρτισης.

- Στην Κροατία το Ίδρυμα βοήθησε τρεις ομάδες εργασίας κροατών εμπειρογνωμόνων στα εξής θέματα (i) αποκέντρωση και χρηματοδότηση (ii) μεταρρύθμιση του προγράμματος σπουδών της επαγγελματικής εκπαίδευσης και κατάρτισης και (iii) μεταρρύθμιση της κατάρτισης των εκπαιδευτικών στον τομέα της επαγγελματικής εκπαίδευσης και κατάρτισης.

- Στην ΟΔΓ-Μαυροβούνιο το Ίδρυμα διοργάνωσε σεμινάριο με στόχο τη διατύπωση συστάσεων για τις μελλοντικές δράσεις στον τομέα της επαγγελματικής εκπαίδευσης και κατάρτισης, για την ανάπτυξη ενός σύγχρονου συστήματος υποστήριξης της οικονομικής ανάπτυξης και της κοινωνικής συνοχής.

- Στο Κοσσυφοπέδιο η δραστηριότητα του Ιδρύματος είχε ως αντικείμενο τη συλλογή και την ανάλυση πληροφοριών για την αγορά εργασίας, καθώς και τη σύνταξη εκθέσεων, κατά τη διάρκεια 4 συνόδων κατάρτισης.

2.2.3. Συλλογή και ανάλυση πληροφοριών

Τα παρατηρητήρια της περιοχής υπέβαλαν εκθέσεις για την πορεία της ένταξης στην ΕΕ στον τομέα της επαγγελματικής εκπαίδευσης και κατάρτισης. Στην ΟΔΓ-Σερβία βρίσκεται εν εξελίξει η δημιουργία παρατηρητηρίου το οποίο θα προωθεί και θα αναπτύσσει την εμπειρογνωμοσύνη σε θέματα επαγγελματικής εκπαίδευσης και κατάρτισης και αγοράς εργασίας από το Μάιο του 2002.

2.2.4. Αναπτυξιακές δραστηριότητες

Κατόπιν αιτημάτων της Επιτροπής να συμβάλει στην ανάπτυξη δεξιοτήτων στις ΜΜΕ, το Ίδρυμα εφάρμοσε πιλοτικά στην Κροατία μια νέα προσέγγιση η οποία συνδυάζει την κατάρτιση και την παροχή συμβουλών με τις υπηρεσίες ανάπτυξης επιχειρήσεων. Το Ίδρυμα αξιοποίησε τη δική του εμπειρία σε αυτόν τον τομέα και ολοκλήρωσε πρόσφατα μια εκτίμηση της παροχής κατάρτισης για στελέχη επιχειρήσεων στη Νοτιοανατολική Ευρώπη, ενώ κατάρτισε εθνικές εκθέσεις για την Κροατία, το Μαυροβούνιο, τη Σερβία και τη Βοσνία και Ερζεγοβίνη.

2.3. Περιοχή της Μεσογείου

2.3.1. Υποχρεωτικές πρωτοβουλίες

Το Ίδρυμα διοργάνωσε την ετήσια συνεδρίαση της περιφερειακής ομάδας για τη Μεσόγειο του συμβουλευτικού σώματος στις 28 και 29 Ιουνίου στη Ραμπάτ (Μαρόκο). Η συνεδρίαση διοργανώθηκε σε συνεργασία με το μαροκινό Υπουργείο Απασχόλησης, Επαγγελματικής Κατάρτισης, Κοινωνικής Ανάπτυξης και Αλληλεγγύης και επικεντρώθηκε σε δύο θέματα ιδιαίτερης σημασίας για την περιοχή: αφενός τη βελτίωση της ποιότητας της κατάρτισης των εκπαιδευτών και αφετέρου την παραγωγή και την ανάλυση δεδομένων και πληροφοριών - ο ρόλος του παρατηρητηρίου.

2.3.2. Υποστήριξη στην Επιτροπή

Το Ίδρυμα εξακολούθησε τις δραστηριότητές του στην περιοχή της Μεσογείου, όπου η Επιτροπή αξιοποιεί την εμπειρογνωμοσύνη του Ιδρύματος για να υποστηρίξει την ανάπτυξη του προγράμματος MEDA. Οι εξελίξεις στην περιοχή οδήγησαν σε επανεκτίμηση της σχετικής σημασίας κάποιων άλλων δραστηριοτήτων, προκειμένου να αντιμετωπιστούν νέα αιτήματα, μεταξύ των οποίων:

- καθορισμός σχεδίων και μελέτες σκοπιμότητας στην Αίγυπτο και το Μαρόκο, ώστε να προετοιμαστεί το έδαφος για σχέδια χρηματοδοτούμενα από την Επιτροπή στον τομέα της επαγγελματικής εκπαίδευσης και κατάρτισης. Και οι δύο δράσεις ξεκίνησαν το Σεπτέμβριο του 2001 και θα ολοκληρωθούν το 2002.

- προσχέδιο περιφερειακού προγράμματος σχετικά με την κατάρτιση για την απασχόληση, κατευθυντήριες γραμμές για την ανάπτυξη τομεακών υποστηρικτικών προγραμμάτων στον τομέα της επαγγελματικής εκπαίδευσης και κατάρτισης, προσδιορισμός των πιθανών πεδίων κοινής δραστηριότητας με το Ισραήλ στα πλαίσια της συμφωνίας σύνδεσης ΕΕ-Ισραήλ και παροχή υποστήριξης από εμπειρογνώμονες στο πλαίσιο ενός προγράμματος κοινωνικής ανάπτυξης στην Ιορδανία.

Σε περιφερειακό και υποπεριφερειακό επίπεδο το Ίδρυμα εξακολούθησε να αναπτύσσει δραστηριότητες με στόχο την προώθηση της σταδιακής σύγκλισης της πολιτικής επαγγελματικής εκπαίδευσης και κατάρτισης στις διάφορες χώρες:

- Μια διάσκεψη για τα πρότυπα της επαγγελματικής κατάρτισης στην περιοχή του Μασρέκ, η οποία διοργανώθηκε στο Κάιρο τον Απρίλιο του 2001, συγκέντρωσε πάνω από 80 εκπροσώπους τόσο από το δημόσιο όσο και από τον ιδιωτικό τομέα, από την Αίγυπτο, την Ιορδανία, τη Συρία, το Λίβανο, τη Δυτική Όχθη και τη Γάζα, διεθνείς οργανισμούς και διμερείς χορηγούς. Το γεγονός αυτό απέδειξε την προστιθέμενη αξία που προσφέρει ένας εξωτερικός φορέας όπως το Ίδρυμα στην ενίσχυση της συνεργασίας μεταξύ των χωρών της περιοχής.

- Η δεύτερη σύνοδος εργασίας για το πρόγραμμα Manforme, που διοργανώθηκε στην Τύνιδα τον Οκτώβριο του 2001, συγκέντρωσε διάφορους ενδιαφερόμενους της Τυνησίας που συνδέονται με το εθνικό πρόγραμμα μεταρρύθμισης της επαγγελματικής εκπαίδευσης και κατάρτισης, καθώς και εκπροσώπους από την Αλγερία και το Μαρόκο.

Λειτουργώντας καταλυτικά σε εθνικό επίπεδο, το Ίδρυμα βοήθησε μια σειρά ενδιαφερομένων της Συρίας, τόσο από το δημόσιο όσο και από τον ιδιωτικό τομέα, να εγκαινιάσουν ένα πολυετές πιλοτικό πρόγραμμα μαθητείας στα πλαίσια του οποίου, για πρώτη φορά στη Συρία, παράγοντες της βιομηχανίας και δημόσιες αρχές ενώνουν τις προσπάθειές τους στην παροχή κατάρτισης.

Κατόπιν αιτήματος της Επιτροπής, το Ίδρυμα εκπόνησε δύο εκθέσεις που παρέχουν επισκόπηση αφενός των εθνικών συστημάτων επαγγελματικής εκπαίδευσης και κατάρτισης στη Συρία και το Μαρόκο και αφετέρου των σχέσεων ανάμεσα στο σύστημα επαγγελματικής εκπαίδευσης και κατάρτισης και τις ανάγκες της αγοράς εργασίας. Οι εκθέσεις αυτές είναι οι πιο πρόσφατες μιας σειράς εκθέσεων που εκπονεί το Ίδρυμα από το 1999 και οι οποίες περιλαμβάνουν δημοσιεύσεις σχετικά με την Αλγερία, την Ιορδανία, το Λίβανο, τη Μάλτα, την Κύπρο και την Τουρκία.

2.3.3. Συλλογή και ανάλυση πληροφοριών

Κατά το 2001 το Ίδρυμα επανεξέτασε τις δυνατότητες και τους μηχανισμούς που υπάρχουν σε τοπικό επίπεδο για την παραγωγή πληροφοριών και την πρόβλεψη της ζήτησης για κατάρτιση, προσόντα και απασχόληση (ρόλος του παρατηρητηρίου). Κατά την πρώτη φάση αξιολογήθηκαν oι υπηρεσίες συλλογής στοιχείων και ανάλυσης που υφίστανται αυτή τη στιγμή στις χώρες του Μασρέκ. Επίσης, το Ίδρυμα βοήθησε την Αλγερία να βελτιώσει τις ικανότητές της με τη δημιουργία πιλοτικού δικτύου αποτελούμενου από τις διάφορες τοπικές δομές που υφίστανται σήμερα στον εν λόγω τομέα.

2.3.4. Αναπτυξιακές δραστηριότητες

Η πρώτη φάση της δραστηριότητας που αποσκοπεί στην ανάπτυξη στρατηγικών κατάρτισης εκπαιδευτικών και εκπαιδευτών ξεκίνησε με εκθέσεις κατά τομέα οι οποίες αξιολογούν την κατάρτιση των εκπαιδευτικών που παρέχεται στις χώρες του Μαγκρέμπ. Η δραστηριότητα αυτή θα συνεχιστεί κατά το 2002 και θα καλύπτει ολόκληρη την περιοχή της Μεσογείου.

Στον τομέα της κατάρτισης στελεχών επιχειρήσεων το Ίδρυμα δημοσίευσε την έκθεσή του με θέμα «Overview of management development support for SME growth in the Med Region» (Επισκόπηση της υποστήριξης για την ανάπτυξη της διοίκησης επιχειρήσεων με στόχο την ανάπτυξη των ΜΜΕ στην περιοχή της Μεσογείου), η οποία αποτελεί σύνοψη των δράσεων για τους βασικούς παράγοντες.

2.4. Νέα Ανεξάρτητα Κράτη και Μογγολία

2.4.1. Υποχρεωτικές πρωτοβουλίες

Από τέσσερα σχέδια αδελφοποίησης εθνικών παρατηρητηρίων στα οποία συμμετείχαν εθνικά παρατηρητήρια Phare και Tacis και εταίροι από την ΕΕ προέκυψε μια σειρά χρήσιμων αποτελεσμάτων το 2001. Αυτά αφορούν μεταξύ άλλων: την κατάρτιση στο πλαίσιο του στρατηγικού σχεδιασμού και της διαχείρισης σχεδίων στη Γεωργία, τη συγκριτική αξιολόγηση και τις αναλυτικές μεθοδολογίες για τον υπολογισμό του αντικτύπου της διαρκούς επαγγελματικής κατάρτισης στη Μολδαβία, τη Ρουμανία και την Ουκρανία, και, τέλος, εργαλεία με τα οποία καθορίζονται τα νέα βασικά επαγγέλματα και ανάγκες όσον αφορά τις δεξιότητες στις χώρες της Κεντρικής Ασίας.

Κατά το 2001 το σχέδιο «Ενίσχυση των εταιρικών σχέσεων ανάμεσα στα ινστιτούτα κατάρτισης στελεχών επιχειρήσεων και τις εταιρείες» παρείχε σαφείς συστάσεις σχετικά με την εφαρμογή της πολιτικής ΑΔ, με την αξιολόγηση των αναγκών κατάρτισης και την υλοποίηση ενός σχεδίου κατάρτισης. Δημιουργήθηκε ένα πλήρες «πακέτο εργαλείων» γι' αυτές τις δραστηριότητες και θα διαδοθεί ευρέως κατά τη δεύτερη φάση του σχεδίου, η οποία ξεκίνησε το Δεκέμβριο του 2001.

Κατά τη δεύτερη από τις τρεις φάσεις του σχεδίου μεταρρύθμισης της επαγγελματικής εκπαίδευσης και κατάρτισης στην Ουκρανία καταρτίστηκε ένα νέο πρόγραμμα σπουδών, ενώ οι Γάλλοι και οι Ιταλοί εταίροι εξακολουθούν να επικεντρώνουν την υποστήριξή τους στις τέσσερις αγροτικές σχολές της περιοχής Vinnitsa. Επίσης, στο σχέδιο συμμετείχε και ένας Αυστριακός εταίρος, ο οποίος παρείχε υποστήριξη σε τουριστικές σχολές στην περιοχή της Οδησσού.

Η δεύτερη φάση του σχεδίου για τη Βορειοδυτική Ρωσία ολοκληρώθηκε με επιτυχία. Τα αποτελέσματα θα ενοποιηθούν και στη συνέχεια θα διαδοθούν σε άλλες περιφέρειες και δικαιούχους.

2.4.2. Υποστήριξη στην Επιτροπή

Κατά το δεύτερο εξάμηνο του 2001, το Ίδρυμα συνέδραμε την Επιτροπή συμβάλλοντας στην κατάρτιση της συγγραφής υποχρεώσεων για τα χρηματοδοτούμενα από το TACIS σχέδια που επρόκειτο να ξεκινήσουν το 2002. Παραδείγματος χάρη, το Ίδρυμα παρείχε στην Επιτροπή το πρώτο σχέδιο συγγραφής υποχρεώσεων για ένα σχέδιο μεταρρύθμισης της επαγγελματικής εκπαίδευσης και κατάρτισης στο Καζαχστάν. Με βάση την εργασία που υλοποιήθηκε κατά τη διάρκεια αποστολής στο Ουζμπεκιστάν τον Απρίλιο του 2001, το Ίδρυμα ολοκλήρωσε το Σεπτέμβριο τη συγγραφή υποχρεώσεων για το σχέδιο «Ανάπτυξη των Ευκαιριών Απασχόλησης στο Ουζμπεκιστάν», το οποίο χρηματοδοτείται από το TACIS με 2 εκατομμύρια ευρώ. Επίσης, το Ίδρυμα κατάρτισε νέα συγγραφή υποχρεώσεων για το πρόγραμμα εκπαιδευτών στελεχών επιχειρήσεων ΙΙ, σε συνεργασία με το EuropeAid. Επιπλέον, βάσει διαβουλεύσεων τόσο με την Επιτροπή όσο και με το Υπουργείο Παιδείας της Ρωσίας, καταρτίστηκε και το πρώτο σχέδιο συγγραφής υποχρεώσεων για το πρόγραμμα Delphi ΙΙ.

Σε μια προσπάθεια περαιτέρω συμβολής στη διαδικασία προγραμματισμού της Επιτροπής, το Ίδρυμα ανέλυσε και στη συνέχεια ενημέρωσε την Επιτροπή σχετικά με την εξέλιξη του Εθνικού Δόγματος για την Εκπαίδευση, το οποίο καταρτίζουν στην παρούσα φάση οι αρχές της Ουκρανίας σε συνεργασία με διεθνείς χορηγούς.

2.4.3. Συλλογή και ανάλυση πληροφοριών

Το έργο των εθνικών παρατηρητηρίων Tacis συνεχίστηκε με τη συλλογή και τη διάδοση βασικών δεικτών, καθώς και με τη σύνταξη εκθέσεων επανεκτίμησης της κατάστασης. Η εξωτερική αξιολόγηση του δικτύου παρείχε ξεχωριστές συστάσεις για τα παρατηρητήρια κάθε χώρας, οι οποίες ελήφθησαν υπόψη στα νέα προγράμματα εργασίας για το 2002.

2.4.4. Αναπτυξιακές δραστηριότητες

Κατά τη διάρκεια της πρώτης φάσης του τριετούς σχεδίου για το επιχειρηματικό πνεύμα στην εκπαίδευση και την κατάρτιση στη Ρωσική Ομοσπονδία και την Ουκρανία επιλέχθηκαν πιλοτικά σχολεία, σε καθένα από τα οποία οργανώθηκε ομάδα παραγόντων αλλαγής. Μία από τις κυριότερες συνιστώσες του σχεδίου το 2001 περιελάμβανε δύο προγράμματα διαρκείας δέκα εβδομάδων με στόχο την καλλιέργεια του επιχειρηματικού πνεύματος στην οργάνωση του σχολείου και στην εργασία των εκπαιδευτικών εντός της τάξης. Κάθε σχολείο σχεδίασε, ανέπτυξε και αξιολόγησε μια σειρά σχεδίων, και οι δραστηριότητες αυτές έθεσαν τη βάση για τη δεύτερη φάση του σχεδίου, η οποία θα ξεκινήσει στις αρχές του 2002.

Ένα μάθημα για την αξιολόγηση των σχεδίων κατάρτισης σχεδιάστηκε για μια επιλεγμένη ομάδα συμμετεχόντων από τα ΝΑΚ και θα παραδίδεται επί γραμμής ως δοκιμή των καινοτόμων μεθόδων μάθησης.

2.5. Τεχνική υποστήριξη στο πρόγραμμα Tempus

Το Ίδρυμα εξακολούθησε να παρέχει τεχνική υποστήριξη στη ΓΔ «Εκπαίδευση και Πολιτισμός» για το πρόγραμμα Tempus. Το 2001 στις χώρες που ήταν επιλέξιμες για συμμετοχή στο πρόγραμμα προστέθηκε η Ομοσπονδιακή Δημοκρατία της Γιουγκοσλαβίας. Όλες οι χώρες που είναι επιλέξιμες για τα προγράμματα CARDS και Tacis έχουν τη δυνατότητα να συμμετέχουν στο πρόγραμμα Tempus.

Στην παρούσα φάση του προγράμματος, το Tempus συμβάλλει στη μεταρρύθμιση και τη διαχείριση των ιδρυμάτων τριτοβάθμιας εκπαίδευσης μέσω στοχοθετημένων σχεδίων σε σαφώς προσδιορισμένους τομείς. Στους τομείς αυτούς περιλαμβάνονται η πανεπιστημιακή διαχείριση, η ανάπτυξη προγραμμάτων σπουδών, η οικοδόμηση θεσμών, η δικτύωση και η κινητικότητα. Επιπλέον, διατίθενται ατομικές επιδοτήσεις κινητικότητας σε όλες τις χώρες που είναι επιλέξιμες στο πλαίσιο του Tempus III.

Σύμφωνα με τη γενική προτεραιότητα για τη διαδικασία σταθεροποίησης και σύνδεσης και με το σύμφωνο σταθερότητας, δόθηκε μεγάλη έμφαση στην προαγωγή της περιφερειακής συνεργασίας στα Δυτικά Βαλκάνια. Τα πανεπιστήμια της Νοτιοανατολικής Ευρώπης μπορούν αφενός να διαδραματίσουν ηγετικό ρόλο στην προώθηση της αμοιβαίας κατανόησης πέρα από πολιτισμικά και εθνικά σύνορα και αφετέρου να καταστήσουν δυνατή μια πιο αποτελεσματική αξιοποίηση του λιγοστού εθνικού ανθρώπινου δυναμικού, με την ενίσχυση της ακαδημαϊκής συνεργασίας σε περιφερειακό επίπεδο.

Το 2001 η Επιτροπή ξεκίνησε μια σε βάθος επανεξέταση όλων των βασικών εγγράφων και διαδικασιών που αφορούν τη διαχείριση του προγράμματος Tempus, με στόχο την ενημέρωση, την ορθολογική οργάνωση και την απλούστευσή τους, όπου κάτι τέτοιο είναι δυνατόν. Το ΕΙΕΕ συμμετείχε ενεργά σε αυτή τη διαδικασία επανεξέτασης.

2.5.1. Επιλογή

Το 2001, ως προθεσμία για την υποβολή αιτήσεων για κοινά ευρωπαϊκά προγράμματα και προγράμματα δικτύωσης είχε οριστεί η 1η Μαρτίου και για την υποβολή αιτήσεων για ατομικές επιδοτήσεις κινητικότητας η 3η Απριλίου. Συνολικά υπεβλήθησαν 428 αιτήσεις για κοινά ευρωπαϊκά προγράμματα και προγράμματα δικτύωσης και 210 αιτήσεις για ατομικές επιδοτήσεις κινητικότητας, και πραγματοποιήθηκαν συνεδριάσεις επιλογής υπό την προεδρία της Επιτροπής σε πολλές χώρες εταίρους.

2.5.2. Tempus CARDS - Κοινά ευρωπαϊκά προγράμματα και προγράμματα δικτύωσης

Ως ανταπόκριση στην πρόσκληση υποβολής αιτήσεων του Tempus III για την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας υπεβλήθησαν συνολικά 161 αιτήσεις. Ο αριθμός των αιτήσεων που αφορούσαν πολυκρατικά προγράμματα στα οποία συμμετείχαν περισσότερες από μία χώρες CARDS αυξήθηκε σημαντικά από 12 το 2000, σε 57 το 2001.

2.5.3. Tempus Tacis - Κοινά ευρωπαϊκά προγράμματα και προγράμματα δικτύωσης

Ως ανταπόκριση στην πρόσκληση υποβολής αιτήσεων του Tempus III για το Καζαχστάν, την Κιργιζία, τη Μολδαβία, τη Ρωσική Ομοσπονδία, το Τουρκμενιστάν, την Ουκρανία και το Ουζμπεκιστάν υπεβλήθησαν συνολικά 267 αιτήσεις για κοινά ευρωπαϊκά προγράμματα και προγράμματα δικτύωσης, 20 από τις οποίες αφορούσαν πολυκρατικά προγράμματα.

2.5.4. Ατομικές επιδοτήσεις κινητικότητας

Συνολικά εξετάστηκαν 210 αιτήσεις:

- 2 αιτήσεις κρίθηκαν μη επιλέξιμες.

- 93 αιτήσεις κάλυπταν την κινητικότητα τόσο προς όσο και από την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας.

- 115 αιτήσεις κάλυπταν την κινητικότητα τόσο προς όσο και από τις χώρες εταίρους Tacis.

2.5.5. Παρακολούθηση

Οι δραστηριότητες παρακολούθησης τόσο στο πλαίσιο του Tempus Phare όσο και στο πλαίσιο του Tempus Tacis κάλυψαν τα βασικά καθήκοντα της διαχείρισης των συμβάσεων και της επιτόπιας ή βάσει εγγράφων παρακολούθησης. Το 2001 υπεβλήθησαν συνολικά 1.000 εκθέσεις.

- Διαχείριση συμβάσεων. Εγκρίθηκαν ετήσιες επιδοτήσεις για τα υπό υλοποίηση προγράμματα Tempus. Το 2001 ολοκληρώθηκε μια επανεξέταση, υπό την ηγεσία της Επιτροπής, των συμβατικών εγγράφων και των παραρτημάτων και εγκρίθηκε ένα κοινό πρότυπο σύμβασης τόσο για τα προγράμματα Cards όσο και για τα προγράμματα Tacis, ενώ ευθυγραμμίστηκαν και οι κατευθυντήριες γραμμές για τα νέα προγράμματα που θα μπορούν να κάνουν χρήση επιδοτήσεων. Κατόπιν παρότρυνσης της Επιτροπής τα υποβαλλόμενα έγγραφα απλοποιήθηκαν και περιορίστηκε το μέγεθός τους.

- Παρακολούθηση βάσει εγγράφων. Οι υπηρεσίες των διαφόρων χωρών παρακολούθησαν και έδωσαν συμβουλές για πολλές εκατοντάδες προγράμματα Phare, CARDS και Tacis. Το 2001 εστάλησαν 1.626 επιστολές. Η αξιολόγηση των ετησίων και τελικών εκθέσεων και των εκθέσεων προόδου των κοινών ευρωπαϊκών προγραμμάτων Tempus Phare, CARDS και Tacis για τα διάφορα έτη των συμβάσεων (από το 1998 έως το 2001) συνεχίστηκε. Το 2001 αξιολογήθηκαν 975 εκθέσεις.

- Επί τόπου παρακολούθηση. Το 2001 τα εθνικά γραφεία Tempus και οι υπηρεσίες του Ιδρύματος σε κάθε χώρα πραγματοποίησαν 87 επισκέψεις επί τόπου παρακολούθησης σε προγράμματα Tempus Phare και CARDS - τα εθνικά γραφεία Tempus πραγματοποίησαν 84 επισκέψεις και το Ίδρυμα 3. Συνεδριάσεις πληροφόρησης και κατάρτισης για τους συμμετέχοντες στο Tempus πραγματοποιήθηκαν στην Ουγγαρία, τη Βοσνία και Ερζεγοβίνη και τη Ρωσική Ομοσπονδία.

2.5.6. Ανάπτυξη συστημάτων πληροφορικής

Κατόπιν αιτήματος της Επιτροπής και σε συνεργασία με τη Μονάδα Η/Υ και Τεχνικών Υπηρεσιών του Ιδρύματος, το 2001 αναπτύχθηκαν και δοκιμάστηκαν έντυπα αιτήσεων επί γραμμής, ενώ ηλεκτρονικά έντυπα αιτήσεων για τους υποψηφίους για ατομικές επιδοτήσεις κινητικότητας αναμένεται να είναι διαθέσιμα μέχρι τον Ιούνιο του 2002. Τέτοιου είδους αιτήσεις θα είναι διαθέσιμες τελικά και για τους υποψηφίους για τα κοινά ευρωπαϊκά προγράμματα και προγράμματα δικτύωσης.

Ένα ηλεκτρονικό εργαλείο αναφοράς, το Business Object, προσαρμόστηκε στης ανάγκες του Tempus. αυτό καθιστά δυνατή την παραγωγή στατιστικών στοιχείων, εκθέσεων και δελτίων προγραμμάτων για λόγους επιλογής, παρακολούθησης και πληροφόρησης.

2.5.7. Πληροφόρηση και δημοσιεύσεις

- Πληροφοριακό υλικό που ολοκληρώθηκε το 2001:

>ΘΕΣΗ ΠIΝΑΚΑ>

Η υφιστάμενη ιστοσελίδα στο Διαδίκτυο ανανεώθηκε και περιλαμβάνει νέες κατηγορίες, μεταξύ των οποίων σελίδες σχετικά με την «Επιλογή 2000» και την «Υπό εξέλιξη επιλογή 2001». Αυτοί οι δικτυακοί τόποι περιλαμβάνουν τις πιο πρόσφατες πληροφορίες για τους εταίρους των προγραμμάτων και για τους υποψηφίους, καθώς και μια επί γραμμής έρευνα.

- Υπό την καθοδήγηση της Επιτροπής ξεκίνησαν το 2001 οι εξής εργασίες για την κατάρτιση πληροφοριακού υλικού Tempus:

- ο οδηγός για τους υποψηφίους ανασυντάχθηκε σε βάθος, ούτως ώστε να μη χρειαστούν άλλες σημαντικές αναθεωρήσεις για την υπόλοιπη διάρκεια του προγράμματος Tempus III.

- κατόπιν αιτήματος της Επιτροπής ανατέθηκε με σύμβαση σε εξωτερικό οργανισμό η σύνταξη μελέτης σχετικά με τα επιτεύγματα του προγράμματος Tempus στις υποψήφιες χώρες.

- μια δημοσίευση με βάση 3 περιφερειακά σεμινάρια Tempus.

- νέα δελτία «Tempus at Work».

2.5.8. Ειδικές εκδηλώσεις

Το Ίδρυμα παρείχε υποστήριξη στην Επιτροπή κατά τη διοργάνωση:

- κοινής συνεδρίασης των εθνικών γραφείων Tempus (ΕΓΤ) / κέντρων πληροφόρησης Tempus (ΚΠΤ) / εθνικών σημείων επαφής (ΕΣΕ) στις Βρυξέλλες - 9-12 Μαρτίου 2001.

- σεμιναρίου στα Τίρανα (Αλβανία), με θέμα «Δικτύωση και περιφερειακή συνεργασία» - 23-25 Απριλίου 2001.

- συνεδρίασης των ΕΓΤ/ΚΠΤ/ΕΣΕ στις Βρυξέλλες - 11-15 Οκτωβρίου 2001. Το Ίδρυμα ετοίμασε υλικό κατάρτισης και βοήθησε στην κατάρτιση του προσωπικού των ΕΓΤ και ΚΠΤ στο σχεδιασμό προγραμμάτων, και ιδιαίτερα στην ανάλυση των αναγκών.

Επίσης, το Ίδρυμα εκπροσωπήθηκε στις συνεδριάσεις των επιτροπών Tempus που διοργάνωσε η Επιτροπή τον Ιούλιο και το Δεκέμβριο του 2001, καθώς και στις τελικές συνεδριάσεις που διοργάνωσαν τα ΕΓΤ στις υποψήφιες χώρες.

3. Συνεργασια με αλλους οργανισμους της ΕΕ

Το Ίδρυμα εξακολουθεί να συνεργάζεται στενά με άλλους οργανισμούς της ΕΕ σε θέματα κοινού ενδιαφέροντος. Το 2001 ο Διευθυντής του Ιδρύματος έλαβε μέρος στις δύο συνεδριάσεις των επικεφαλής των οργανισμών, κατά τις οποίες συζητήθηκαν θέματα αμοιβαίου ενδιαφέροντος όπως η διοίκηση, η χρηματοδότηση, το προσωπικό και διοικητικά θέματα.

Εδώ και αρκετά χρόνια υπάρχει στενή συνεργασία ανάμεσα στο Ίδρυμα και το CEDEFOP, ιδιαίτερα στο πλαίσιο της εργασίας με τις υποψήφιες χώρες. Το Ίδρυμα ευθυγραμμίζει τις δραστηριότητές του σε αυτές τις χώρες με τις απαιτήσεις της συνολικής διαδικασίας ένταξης, μεταξύ των οποίων περιλαμβάνεται η υποστήριξη προς αυτές τις χώρες ώστε να προετοιμαστούν για τη συμμετοχή τους σε κοινοτικούς οργανισμούς όπως το CEDEFOP. Κατά το 2001, τα διοικητικά συμβούλια του Ιδρύματος και του CEDEFOP ενέκριναν αφενός ένα πλαίσιο για τη συνεργασία μεταξύ των δύο οργανισμών κατά τη διαδικασία της διεύρυνσης (GB01-015) και αφετέρου έναν κατάλογο κοινών δραστηριοτήτων (GB01-029 - REV) για το έτος 2002. Αρκετές κοινές συνεδριάσεις μεταξύ των δύο οργανισμών πραγματοποιήθηκαν κατά τη διάρκεια του 2001.

Στο πλαίσιο του Eurydice 2001, το CEDEFOP και το Ίδρυμα συμφώνησαν ως προς ένα κοινό πλαίσιο συνεργασίας το οποίο περιλαμβάνεται στο ετήσιο πρόγραμμα εργασίας και των δύο οργανισμών για το 2002. Η στενότερη συνεργασία είναι επιβεβλημένη όχι μόνο λόγω της διεύρυνσης των κοινοτικών δραστηριοτήτων στους τομείς της εκπαίδευσης και της επαγγελματικής κατάρτισης ώστε να καλύπτουν και τις υποψήφιες χώρες, αλλά ιδιαίτερα επειδή στο εσωτερικό της Ευρώπης παρουσιάζεται όλο και μεγαλύτερη ενσωμάτωση των τομέων αυτών.

Επίσης, το Ίδρυμα συνεργάζεται στενά με τους περισσότερους κοινοτικούς οργανισμούς σε ζητήματα όπως η ασφάλεια, καθώς και για την ανάληψη κοινών πρωτοβουλιών στον τομέα των συστημάτων πληροφορικής και τεχνολογίας πληροφοριών. Το Ίδρυμα συμμετέχει στην οργανωτική επιτροπή της κοινής υπηρεσίας υποστήριξης, μέλη της οποίας είναι 12 οργανισμοί και θεσμικά όργανα που συνεργάζονται για την ανάπτυξη του συστήματος δημοσιονομικής και οικονομικής διαχείρισης SI2.

4. Δημοσιονομικη εκθεση

4.1. Πηγές χρηματοδότησης

Το Ίδρυμα λαμβάνει ετήσια επιδότηση από τον προϋπολογισμό της Ευρωπαϊκής Κοινότητας για την κάλυψη των διοικητικών του δαπανών, καθώς και του κόστους λειτουργίας του ετήσιου προγράμματος εργασίας. Το 2001 η επιδότηση ανήλθε σε 16,8 εκατομμύρια ευρώ.

Το Ίδρυμα συνέχισε επίσης να διαχειρίζεται πιστώσεις των διαφόρων κοινοτικών εξωτερικών προγραμμάτων υποστήριξης. Οι πιστώσεις αυτές μεταφέρθηκαν μέσω συμβάσεων που υπεγράφησαν με την Επιτροπή για τη διαχείριση των προγραμμάτων Phare/Cards και Tacis εκ μέρους της Επιτροπής. Το 2001 το Ίδρυμα διαχειρίστηκε περίπου 23 εκατομμύρια ευρώ από πιστώσεις συμβάσεων των Phare και Tacis για σχέδια επαγγελματικής εκπαίδευσης και κατάρτισης (για περισσότερες λεπτομέρειες βλ. Παράρτημα 3). Το Ίδρυμα παρέχει επίσης τεχνική υποστήριξη στην Ευρωπαϊκή Επιτροπή για το πρόγραμμα Tempus και διαχειρίστηκε περίπου 136 εκατομμύρια ευρώ από πιστώσεις του Tempus Phare και 80 εκατομμύρια ευρώ από πιστώσεις του Tempus Tacis (βλ. Παράρτημα 4).

4.2. Εκτέλεση του προϋπολογισμού

Μετά την έγκριση της «μεσοπρόθεσμης προοπτικής όσον αφορά το ανθρώπινο δυναμικό για τα έτη 2002-2004» από το διοικητικό συμβούλιο, το Νοέμβριο του 2000, το Ίδρυμα άρχισε να περιορίζει τον αριθμό των θέσεων εκτάκτων υπαλλήλων ώστε να επιτύχει τον αριθμό στόχο των 105 το 2002 (από 115 το 2001). Λόγω της αποχώρησης αρκετών εκτάκτων υπαλλήλων και των καθυστερήσεων στην πρόσληψη και την απόσπαση εθνικών εμπειρογνωμόνων (κονδύλι 1520) εξοικονομήθηκαν κονδύλια από τις δαπάνες προσωπικού (Κεφάλαιο 11). Το Ίδρυμα πρότεινε τις εξής τέσσερις μεταφορές μεταξύ Κεφαλαίων στους Τίτλους 1, 2 και 3:

- Προκειμένου να καλυφθούν οι ταξιδιωτικές δαπάνες που αφορούν την κατάρτιση προσωπικού, προτάθηκε η ανακατανομή 30.000 ευρώ από τον προϋπολογισμό των δαπανών κατάρτισης (κονδύλι 1440) στον προϋπολογισμό των δαπανών αποστολής (κονδύλι 1300).

- Προτάθηκε η μεταφορά 6.000 ευρώ από το Κεφάλαιο 11 στο Κεφάλαιο 25 (συνεδριάσεις του διοικητικού συμβουλίου), προκειμένου να καλυφθούν οι δαπάνες της πρώτης συνεδρίασης του διοικητικού συμβουλίου για το 2001, που ήταν υψηλότερες λόγω της συμμετοχής εκπροσώπων από τις υποψήφιες χώρες.

- Προτάθηκε η μεταφορά 150.000 ευρώ από το Κεφάλαιο 11 στο Κεφάλαιο 30 (κονδύλι 3040 «Δαπάνες Μετάφρασης») προκειμένου να καλυφθεί η αναδρομική αύξηση των τιμών που χρεώνει το Μεταφραστικό Κέντρο.

- Προτάθηκε η μεταφορά 400.000 ευρώ από το Κεφάλαιο 11 (Δαπάνες Προσωπικού) και το Κεφάλαιο 15 (Αποσπασμένοι εθνικοί εμπειρογνώμονες) στο Κεφάλαιο 31 (Δραστηριότητες του προγράμματος εργασίας). Η εν λόγω μεταφορά κάλυπτε μια σειρά δραστηριοτήτων που σχετίζονται με το πρόγραμμα εργασίας του Ιδρύματος για το 2001, ενισχύοντας τον αντίκτυπο των δραστηριοτήτων και αναπτύσσοντας περαιτέρω το Ίδρυμα ως κέντρο εμπειρογνωμοσύνης.

Το διοικητικό συμβούλιο ενέκρινε το Σεπτέμβριο του 2001 το διορθωτικό προϋπολογισμό. Ο παρακάτω πίνακας δείχνει την κατάσταση όσον αφορά την εκτέλεση του προϋπολογισμού (σε ευρώ) την 31η Δεκεμβρίου 2001

>ΘΕΣΗ ΠIΝΑΚΑ>

4.3. Προμήθειες

Το Ίδρυμα εφαρμόζει συγκεντρωτική διαχείριση των προσκλήσεων για υποβολή προσφορών. το 2001 πραγματοποίησε 99 συμβάσεις και τροποποιήσεις και εξέδωσε 68 επιδοτήσεις. Η προσέγγιση όσον αφορά τη διαδικασία σύναψης συμβάσεων με τα εθνικά παρατηρητήρια του Ιδρύματος τροποποιήθηκε. Εγκρίθηκαν δύο συμβάσεις-πλαίσιο για την πρόσληψη εκτάκτων εμπειρογνωμόνων στον τομέα της επαγγελματικής κατάρτισης. Η συμβουλευτική επιτροπή του Ιδρύματος για τις προμήθειες και τις συμβάσεις (ΣΕΑΣ) συνεδρίασε οκτώ φορές το 2001 και εξετάστηκαν 13 φάκελοι.

4.4. Δημοσιονομικό σύστημα και σύστημα διαχείρισης

Σε συνεργασία με τη Μονάδα Η/Υ και Τεχνικών Υπηρεσιών του Ιδρύματος εγκαινιάστηκε ένα ηλεκτρονικό μέσο για τη συλλογή δεδομένων σχετικών με τις προμήθειες (OSCAR) με στόχο την ορθολογική οργάνωση της διαδικασίας προμηθειών. Το Ίδρυμα ολοκλήρωσε επίσης το πρώτο στάδιο ανάπτυξης μιας δικτυακής πύλης για την ενοποίηση όλων των δημοσιονομικών δεδομένων, καθώς και των δεδομένων που αφορούν τις προμήθειες, σύμφωνα με το σχέδιο δράσης που καταρτίστηκε το 2000.

5. Προσωπικο

Στο τέλος του 2001 το Ίδρυμα απασχολούσε περίπου 102 έκτακτους υπαλλήλους. Λεπτομερή στοιχεία σχετικά με την κατάταξη κατά κατηγορία και εθνικότητα του προσωπικού παρουσιάζονται παρακάτω.

5.1. Προσωπικό και οργανόγραμμα

5.1.1. Έκτακτοι υπάλληλοι

5.1.2. Πίνακας A: Αριθμός απασχολούμενων εκτάκτων υπαλλήλων την 31η Δεκεμβρίου 2001 (κατά κατηγορία και εθνικότητα)

>ΘΕΣΗ ΠIΝΑΚΑ>

5.1.3. Πίνακας B: Αλλαγές στο προσωπικό κατά το 2001

>ΘΕΣΗ ΠIΝΑΚΑ>

5.1.4. Πίνακας Γ: Αριθμός και καθεστώς του λοιπού προσωπικού του Ιδρύματος στο τέλος του 2001

Τοπικοί υπάλληλοι // 11

Αποσπασμένοι εθνικοί εμπειρογνώμονες // 4

5.2. Πρωτοβουλίες σε θέματα προσωπικού

Το 2001 το Ίδρυμα:

- εφάρμοσε την πρώτη διαδικασία προαγωγών για το προσωπικό του Ιδρύματος.

- ενέκρινε ένα πρόγραμμα μερικής απασχόλησης για το προσωπικό του Ιδρύματος, σύμφωνα με τις κατευθυντήριες γραμμές και τις διαδικασίες της Επιτροπής.

- έδωσε την έγκρισή του για μια πολιτική που αφορά τη χρήση βοηθητικού προσωπικού (επικουρικοί υπάλληλοι και έκτακτοι εργαζόμενοι ή αναπληρωτές).

- ανανέωσε τις διαδικασίες πρόσληψης.

- εφάρμοσε το ετήσιο πρόγραμμα κατάρτισης για το προσωπικό του Ευρωπαϊκού Ιδρύματος Επαγγελματικής Εκπαίδευσης.

- σε συνεργασία με τη Μονάδα Η/Υ και Τεχνικών Υπηρεσιών, υλοποίησε μια βάση δεδομένων για το προσωπικό («SIC Personnel», η καθιερωμένη βάση δεδομένων ΑΔ που χρησιμοποιεί η Επιτροπή) και ένα ηλεκτρονικό σύστημα για τη διαχείριση των αποστολών («SIC Mission», η καθιερωμένη βάση δεδομένων που χρησιμοποιεί η Επιτροπή για τις αποστολές).

6. Διοικητικο συμβουλιο και συμβουλευτικο σωμα

6.1. Διοικητικό συμβούλιο

Κατά το 2001 το διοικητικό συμβούλιο του Ευρωπαϊκού Ιδρύματος Επαγγελματικής Εκπαίδευσης συνεδρίασε δύο φορές, στις 13 Ιουνίου και στις 13 Νοεμβρίου. Εκτός από αυτές τις επίσημες συνεδριάσεις, πραγματοποιήθηκε και ένα άτυπο σεμινάριο του διοικητικού συμβουλίου στις 12 Ιουνίου, στο οποίο εκλήθησαν εκπρόσωποι από τις υποψήφιες χώρες προκειμένου να συζητηθούν ζητήματα σχετικά με το σχεδιασμό και την υλοποίηση της δια βίου μάθησης.

Στη συνεδρίαση της 13ης Ιουνίου το διοικητικό συμβούλιο:

- ενέκρινε τις επιχειρησιακές κατευθυντήριες γραμμές και τις μεσοπρόθεσμες προτεραιότητες του Ιδρύματος, όπως αυτές ορίζονται στο έγγραφο «Πώς θα λειτουργεί το Ευρωπαϊκό Ίδρυμα Επαγγελματικής Εκπαίδευσης ως κέντρο εμπειρογνωμοσύνης» (GB01-013).

- ενέκρινε το πλαίσιο για τη συνεργασία ανάμεσα στο CEDEFOP και το Ευρωπαϊκό Ίδρυμα Επαγγελματικής Εκπαίδευσης κατά τη διαδικασία της διεύρυνσης (GB01-015). και,

- εξέτασε το σχέδιο συγγραφής υποχρεώσεων για την προσεχή εξωτερική αξιολόγηση του Ευρωπαϊκού Ιδρύματος Επαγγελματικής Εκπαίδευσης (GB01-014).

Στη συνεδρίαση της 13ης Νοεμβρίου το διοικητικό συμβούλιο:

- ενέκρινε το σχέδιο του προγράμματος εργασίας του Ιδρύματος για το 2002 (GB01-029) και εξέτασε το «Κυλιόμενο πρόγραμμα πλαίσιο για τη δράση του Ιδρύματος στην περιοχή της Μεσογείου κατά τα έτη 2002-2004».

- ενέκρινε το προτεινόμενο σχέδιο προϋπολογισμού για το 2002 (GB01-031) που υποβάλλεται εν συνεχεία προς έγκριση στην αρμόδια επί του προϋπολογισμού αρχή.

- ενέκρινε την εφαρμογή του άρθρου 21 του Δημοσιονομικού Κανονισμού (GB01-033).

- ενέκρινε το προσχέδιο προϋπολογισμού για το 2003 (GB01-032).

- χορήγησε απαλλαγή στο Διευθυντή του Ευρωπαϊκού Ιδρύματος Επαγγελματικής Εκπαίδευσης για τον προϋπολογισμό του 2000.

- χορήγησε απαλλαγή στον υπόλογο και στο βοηθό υπόλογο του Ευρωπαϊκού Ιδρύματος Επαγγελματικής Εκπαίδευσης για πράξεις σχετικές με το λογαριασμό εσόδων και δαπανών για το 2000. και

- εξέτασε την πολιτική ανθρώπινου δυναμικού και το σχέδιο ανάπτυξης ανθρώπινου δυναμικού του Ευρωπαϊκού Ιδρύματος Επαγγελματικής Εκπαίδευσης (GB01-034).

6.2. Συμβουλευτικό σώμα

Ο κυριότερος ρόλος του συμβουλευτικού σώματος είναι να γνωμοδοτεί στο διοικητικό συμβούλιο σχετικά με το σχέδιο προγράμματος εργασίας του Ιδρύματος για το επόμενο έτος.

Το συμβουλευτικό σώμα αποτελείται από τέσσερις περιφερειακές ομάδες οι οποίες εκπροσωπούν τις υποψήφιες χώρες, τη Νοτιοανατολική Ευρώπη, τα Νέα Ανεξάρτητα Κράτη και τους εταίρους της Μεσογείου. Για τα δύο πρώτα χρόνια της τριετούς διάρκειας του συμβουλευτικού σώματος, καθεμία από τις εν λόγω περιφερειακές ομάδες συνεδριάζει μία φορά το χρόνο. Το τελευταίο έτος, το 2003, θα πραγματοποιηθεί συνεδρίαση της ολομελείας στο Τουρίνο, στα πλαίσια της οποίας θα συγκεντρωθούν και οι τέσσερις ομάδες.

Κατά το 2001 και οι τέσσερις περιφερειακές ομάδες συνεδρίασαν για να επανεξετάσουν την πρόοδο της στρατηγικής και των δραστηριοτήτων του Ιδρύματος στη συγκεκριμένη περιφέρεια και να ξεκινήσουν την κατάρτιση του προγράμματος εργασίας για το 2002, παρέχοντας στο αρχικό αυτό στάδιο συμβουλές για τις ανάγκες που υπάρχουν στην περιφέρεια. Το 2001 πραγματοποιήθηκαν οι εξής συνεδριάσεις των περιφερειακών ομάδων:

περιφερειακή ομάδα για τα Νέα Ανεξάρτητα Κράτη και τη Μογγολία- 24-26 Ιουνίου- Μόσχα.

περιφερειακή ομάδα για τη Μεσόγειο - 28-29 Ιουνίου - Ραμπάτ, Μαρόκο.

περιφερειακή ομάδα για τη Νοτιοανατολική Ευρώπη - 3-7 Ιουλίου - Bled, Σλοβενία. και

περιφερειακή ομάδα για τις υποψήφιες χώρες - 13-15 Σεπτεμβρίου - Λευκωσία, Κύπρος

ΠΑΡΑΡΤΗΜΑ 1 - Πίνακας επιτευγμάτων σε επιχειρησιακό επίπεδο

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ 2 - Πίνακας των πόρων του προϋπολογισμού και των πόρων εκτός προϋπολογισμού

2001

>ΘΕΣΗ ΠIΝΑΚΑ>

ΠΑΡΑΡΤΗΜΑ 3 - Πίνακας των συμβάσεων Phare και Tacis

>ΘΕΣΗ ΠIΝΑΚΑ>

ΠΑΡΑΡΤΗΜΑ 4 - Πίνακας παροχής τεχνικής υποστήριξης στο πρόγραμμα Tempus

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ 5 - Οργανόγραμμα

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ 6 - Μέλη του διοικητικού συμβουλίου του Ιδρύματος

Ευρωπαϊκή Επιτροπή

Πρόεδρος

// Nikolaus Van Der Pas

Γενικός Διευθυντής Εκπαίδευσης και Πολιτισμού Ευρωπαϊκή Επιτροπή

Ευρωπαϊκή Επιτροπή

Μέλος

// Catherine Day

Αναπληρωτής Γενικός Διευθυντής Εξωτερικών Σχέσεων

Ευρωπαϊκή Επιτροπή

Ευρωπαϊκή Επιτροπή

Μέλος

// Matthias Ruete

ΓΔ Διεύρυνση

Ευρωπαϊκή Επιτροπή

Αυστρία

Μέλος // Karl Wieczorek

Ομοσπονδιακό Υπουργείο Εθνικής Οικονομίας και Εργασίας

Αυστρία

Αναπληρωματικός // Δρ. Gottfried Tauchner

Επικεφαλής της Γενικής Διεύθυνσης για την Τεχνική και Επαγγελματική Εκπαίδευση και Κατάρτιση

Ομοσπονδιακό Υπουργείο Παιδείας, Επιστημών και Πολιτισμού

Βέλγιο

Μέλος

// Micheline Scheys

Προϊσταμένη της Υπηρεσίας Συντονισμού Εκπαιδευτικής Πολιτικής

Υπουργείο Παιδείας της Φλαμανδικής Κοινότητας

Δανία

Αναπληρωματικός // Merete Pedersen

Επικεφαλής Σύμβουλος του Τμήματος Επαγγελματικής Εκπαίδευσης και Κατάρτισης

Υπουργείο Παιδείας

Φινλανδία

Μέλος // Timo Lankinen

Κυβερνητικός Σύμβουλος - Διευθυντής Επαγγελματικής Εκπαίδευσης και Κατάρτισης

Υπουργείο Παιδείας

Φινλανδία

Αναπληρωματικός // Ossi V. Lindqvist

Πανεπιστήμιο του Kuopio

Γαλλία

Μέλος // Jacques Maire

Αντιπρόσωπος για ευρωπαϊκές και διεθνείς υποθέσεις

Υπουργείο Απασχόλησης και Αλληλεγγύης

Γαλλία

Αναπληρωματικός

// Jacques Mazeran

Υπεύθυνος αποστολής στην αντιπροσωπεία για τις διεθνείς σχέσεις και τη συνεργασία (DRIC)

Υπουργείο Παιδείας, Έρευνας και Τεχνολογίας

Γερμανία

Μέλος // Peter Thiele

Ανώτερος υπάλληλος - Γενικά θέματα που αφορούν την ΕΕ, πολιτική συνεργασίας στον τομέα της εκπαίδευσης

Ομοσπονδιακό Υπουργείο Παιδείας και Έρευνας

Γερμανία

Αναπληρωματικός // Georg Seletzky

Προϊστάμενος της ομάδας για την επαγγελματική κατάρτιση

Υπουργείο Εκπαίδευσης και Επιμόρφωσης, Επιστημών και Έρευνας

//

Ελλάδα

Μέλος // Παναγιώτης ΜΑΙΣΤΡΟΣ

Πρόεδρος

Οργανισμός Επαγγελματικής Εκπαίδευσης και Κατάρτισης (ΟΕΕΚ)

Ελλάδα

Αναπληρωματικός // Χαράλαμπος ΛΟΥΚΙΣΣΑΣ

Επικεφαλής του Τμήματος Ευρωπαϊκών και Διεθνών Υποθέσεων

Οργανισμός Επαγγελματικής Εκπαίδευσης και Κατάρτισης (ΟΕΕΚ)

Ιταλία

Μέλος

// Uberto Vanni d'Archirafi

Προϊστάμενος του Γραφείου VI

Γενική Διεύθυνση για τις χώρες της Ευρώπης

Υπουργείο Εξωτερικών

Ιρλανδία

Μέλος

// Eugene Forde

Προϊστάμενος

Τμήμα Ανάπτυξης Εργατικού Δυναμικού

Υπουργείο Επιχειρήσεων, Εμπορίου και Απασχόλησης

//

Ιρλανδία

Αναπληρωματικός // Thomas Murray

Αναπληρωτής Προϊσταμένου

Τμήμα Ανάπτυξης Εργατικού Δυναμικού

Υπουργείο Επιχειρήσεων, Εμπορίου και Απασχόλησης

Λουξεμβούργο

Μέλος

// Καθηγ. Gilbert Engel

Καθηγητής - μηχανικός

Υπουργείο Εθνικής Παιδείας, Επαγγελματικής Κατάρτισης και Αθλητισμού

Λουξεμβούργο

Αναπληρωματικός // Edith Stein

Οικονομικός ακόλουθος

Εμπορικό Επιμελητήριο του Μεγάλου Δουκάτου του Λουξεμβούργου

//

Κάτω Χώρες

Μέλος // Arie Ijzerman

Διευθυντής Διεθνούς Πολιτικής

Υπουργείο Παιδείας, Πολιτισμού και Επιστημών

Κάτω Χώρες

Αναπληρωματικός // Erik Marco Van Bostelen

Υπουργείο Παιδείας, Πολιτισμού και Επιστημών

Πορτογαλία

Μέλος // Josι Joaquim Leitγo

Υπηρεσία Επαγγελματικής Κατάρτισης

Ίδρυμα Επαγγελματικής Εκπαίδευσης και Κατάρτισης

Πορτογαλία

Αναπληρωματικός // Francisco Caneira Madelino

Ίδρυμα Επαγγελματικής Εκπαίδευσης και Κατάρτισης

Ισπανία

Μέλος // Marνa Josι Muniozguren Lazcano

Τεχνικός Σύμβουλος της Γενικής Υποδιεύθυνσης Επαγγελματικής Κατάρτισης

Υπουργείο Παιδείας, Πολιτισμού και Αθλητισμού

//

Ισπανία

Αναπληρωματικός // Rosario Martνn Herranz

Προϊσταμένη της Υπηρεσίας Μεθοδολογίας και Αξιολόγησης

Υπουργείο Εργασίας και Κοινωνικών Υποθέσεων

Σουηδία

Μέλος // Dan FAGERLUND

Ανώτερος Σύμβουλος

Εθνικό Κέντρο Εκπαίδευσης

Υπουργείο Παιδείας και Επιστημών

//

Σουηδία

Αναπληρωματικός // Johan Lindell

Υπουργείο Παιδείας και Επιστημών

Ηνωμένο Βασίλειο

Μέλος // Franki Ord

Υπεύθυνη για την πολιτική κατάρτισης της ΕΕ

Τμήμα Ευρωπαϊκής Ένωσης - Υπουργείο Παιδείας και Απασχόλησης

//

Ηνωμένο Βασίλειο

Αναπληρωματικός // Melanie Speight

Συντονίστρια του τμήματος κεντρικής και νοτιοανατολικής Ευρώπης της ΕΕ

Υπουργείο Διεθνούς Ανάπτυξης

ΠΑΡΆΡΤΗΜΑ 7 - Κατάλογος των εκδηλώσεων του Ιδρύματος κατά το 2001

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ 8 - Κατάλογος των δημοσιεύσεων του Ιδρύματος κατά το 2001

>ΘΕΣΗ ΠIΝΑΚΑ>

ΠΑΡΑΡΤΗΜΑ 9 - Κατάλογος κωδικών χωρών

>ΘΕΣΗ ΠIΝΑΚΑ>